### Beslutning

Anbefales.

Børge Eriksen (O) tager forbehold.

### Sagsfremstilling

## Resume og sagens baggrund

I forbindelse med anlægsloven om blandt andet anlæggelsen af [adresse] er det forudsat, at Kalundborg Kommune deltager i finansieringen af "Ny Kærbyvej" på strækningen fra [adresse] til umiddelbart syd for broen over motorvejen. Kalundborg Kommune skal derfor tilkendegive over for Vejdirektoratet, at kommunen vil finansiere sin andel af vejen, og beslutte, at udgiften hertil indarbejdes i Budget 2027.

## Indstillinger

Direktøren indstiller,

1. at Kalundborg Kommune tilkendegiver over for Vejdirektoratet, at kommunen vil finansiere sin andel af "Ny Kærbyvej", og
2. at udgiften hertil indarbejdes i Budget 2027.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I planlægningen af [adresse] og den tilknyttede infrastruktur i [adresse] er det besluttet at nedlægge den eksisterende Kærbyvej og i stedet for etablere den første del af en kommende omfartsvej, som på længere sigt vil kunne forlænges mod syd og danne en forbindelse mellem Rute 23 og Rute 22.

Det er samtidig besluttet at udføre den nye vej med dimensioner, så den i fremtiden kan leve op til forudsætningerne for en større omfartsvej, og så den er forberedt til østvendte ramper.

Den nye omfartsvej har fået arbejdstitlen "Ny Kærbyvej", og "Ny Kærbyvej" omfatter broen over motorvejen og de tilstødende vejstrækninger nord og syd for broen. De nye veje i erhvervsområdet vest for omfartsvejen har samlet fået arbejdstitlen "Erhvervsvej Vest".

"Ny Kærbyvej" vil i første omgang blive forbundet med Kærbyvej via første etape af "Erhvervsvej Vest", så krydsning af jernbanen er sikret på kort sigt, indtil yderligere etaper af omfartsvejen eller det samlede omfartsvejprojekt kan gennemføres.

I Bilag 1 er det forsøgt at give et overblik over de enkelte vejstrækninger og delprojekter.

Kommunal medfinansiering af "Ny Kærbyvej"

Sandra Knudsen og den nordlige del af "Ny Kærbyvej" samt et mindre vejstykke syd for motorvejsbroen er en del af den anlægslov, der blev vedtaget i Folketinget den 12. december 2023 om blandt andet etableringen af [adresse], LOV nr. 1536 af 12/12/2023.

Det fremgår blandt andet af anlægsloven, at Kalundborg Kommune skal være medfinansierende på denne delstrækning, da projektets omfang nu er større end det oprindeligt planlagte. I det oprindelige motorvejsprojekt var det tanken, at strækningen skulle svare til den eksisterende Kærbyvej. I det nuværende projekt er vejen dimensioneret til at kunne blive en fremtidig omfartsvej med blandt andet plads til eventuelt fremtidige østvendte ramper.

I dialogen med Vejdirektoratet er der opnået enighed om en fordelingsnøgle mellem kommunen og staten omkring etableringen af den første del af "Ny Kærbyvej". På den den baggrund er det estimeret, at Kalundborg Kommune skal afholde udgifter for cirka 20,5 mio. kr. Beløbet kendes ikke mere præcist på nuværende tidspunkt, da projekterne ikke har været i udbud. Aftalen indgår som en del af Vejdirektoratets projekt, der følger af bestemmelserne i anlægsloven om udbygning af Kalundborgmotorvejens tredje etape.

Økonomi og prioritering

Administrationen foreslår, at Kalundborg Kommune tilkendegiver over for Vejdirektoratet, at kommunen vil bidrage med sin økonomiske andel af etableringen af "Ny Kærbyvej", og at udgiften hertil indarbejdes i Budget 2027. Det forventes, at det mere præcise beløb vil være kendt, når arbejdet med Budget 2027 igangsættes.

Tidsplan

Vejdirektoratet forventer at udbyde entreprisen i efteråret 2025. Udførelsen af de fysiske arbejder forventes at blive igangsat i slutningen af 2026.

## Økonomiske konsekvenser

Det indstilles i sagen, at de bevillingsmæssige konsekvenser vil blive indarbejdet i Budget 2027.

[adresse] bemærkninger er indarbejdet i sagen.